
ДО
ОБЩИНСКИ СЪВЕТ 
ПОМОРИЕ

Д О К Л А Д Н А   З А П И С К А

от Иван Алексиев 
 Кмет на Община Поморие


        ОТНОСНО: Одобряване на Годишен план за ползване на дървесина от горски територии, собственост на Община  Поморие и стопанисвани от ОП „ОГСС“ гр. Поморие през 2025 г.


 УВАЖАЕМИ Г-Н ПРЕДСЕДАТЕЛ,
 УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Във връзка с планиране годишното ползване на дървесина за 2025 година и изискванията на Закона на горите (ЗГ) и Наредбата за условията и реда за възлагане изпълнението на дейностите в горски територии – държавна и общинска собственост и за ползване на дървесина и недървесни горски продукти (Наредбата), Ви предлагаме за одобрение Годишен план за ползване на дървесина през 2025 година, в който са определени обема на ползване, видовете сечи и категориите дървесина, които ще се добиват.
Годишният план за ползване на дървесина през 2025 година от Общинския горски фонд е съобразен с предвиденото ползване по Горскостопански план от 2019 г. за горските територии, собственост на Община Поморие.
Съгласно този план е предвидено, за периодът да се добият общо 49 580 м3 стояща маса с клони дървесина, в това число 6 300 м3 стояща маса с клони - иглолистна дървесина и 43 280 м3 стояща маса с клони - широколистни или средногодишно 630 м3 ст. маса с клони иглолистни и 4320 м3 ст. маса  с клони широколистни. 
Окомплектованият годишен план за 2025 г. е представен в Приложение №1, неразделна част от настоящата докладна записка, с обем 5 333 м3 ст. маса дървесина или 4 829 м3 леж. маса дървесина, в т.ч.:
· Иглолистна дървесина – 459 м3 ст. маса или 399 м3 леж. маса дървесина.
· Широколистна дървесина – 4 874 м3 ст. маса или 4 430 м3 леж. маса дървесина.
В приложение № 1, са включени четири броя насаждения от Годишния план за ползване на дървесина за 2024 г., останали неотсечени през 2024 г., по обективни причини, а именно – обемът дървесина е изпълнен от извеждане на сеч в бракувани орехови култури в земеделски земи, както и от добив на ветровална маса в отдел 145 „в“ и налична добита дървесина в отдел 112 „б“ през 2023 г., доставена за нуждите на местното население през 2024 г.

Ползването на дървесина от горските територии – общинска собственост се осъществява съгласно чл. 111, ал. 1, чл. 112, ал. 1, т. 2 и чл. 113 от Закона за горите  по следния начин:
· Чрез добив и продажба на добита дървесина.
Процедурите за ползване на дървесина се провеждат след решение на Общински съвет, по реда на Наредбата за условията и реда за възлагане изпълнението на дейностите в горски територии – държавна и общинска собственост, и за ползване на дървесина и недървесни горски продукти при наличие на одобрен и публикуван годишен план за съответната община, чрез открит конкурс при условия и ред определени в Раздел ІІ на Наредбата.
Продажба на добита дървесина от общински горски територии, се осъществява по реда на чл. 66, ал. 1, т. 2 и ал. 2, т. 3 от Наредбата,
· По действително добити количества
· По ценоразпис
Предвижда се добитата широколистна дървесина, приоритетно да се предостави за продажба по ценоразпис за нуждите на местното население и общинските структури при Община Поморие, като се спазват разпоредбите на чл. 111 от ЗГ. 
Максималният размер на дърва за огрев, предоставени от Общината е до 10 пр.м3 за едно домакинство, съгласно чл.111, ал.17 от Закона за горите.
Снабдяването на населението ще се осъществи на база изготвени от кметовете и кметските наместници по села списъци, одобрени от Кмета на Община Поморие, съгласно чл. 111, ал. 6 от Закона за горите.
Отговорност за изготвените списъци носят кметовете и кметските наместници по села.
При добив на строителна широколистна дървесина, наличните количества, ще се предоставят на физически и юридически лица за продажба по ценоразпис.
Добитата иглолистна дървесина ще се предостави на физически и юридически лица за продажба по одобрен от Общински съвет – Поморие ценоразпис.
         
Въз основа на гореизложеното, предлагам Общинския съвет – Поморие да вземе следното

РЕШЕНИЕ:

I.  На основание чл. 21 ал. 1, т. 8 и т. 23 от ЗМСМА, чл. 5, ал. 1, т. 2 и ал. 3, чл. 7, ал. 1 и ал. 4 и чл. 71, ал. 6, т. 1 от Наредбата за условията и реда за възлагане на дейностите в горските територии – държавна и общинска собственост, Общински съвет-Поморие приема обемът на годишното ползване на дървесина през 2025 г. в горските територии, собственост на Община Поморие да е в размер на 5 333 м3 стояща маса дървесина   или 4 829 м3 лежаща маса дървесина и одобрява годишен план за 2025 г. ( приложение №1). 

II. На основание чл. 112, ал. 1, т. 2 от Закона за горите и чл. 5, ал. 1, т. 2 и ал. 3, чл. 66, ал. 1, т. 2, ал. 2, т. 3 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, Общински съвет - Поморие, разрешава добив и продажба на дървесина по ценоразпис от горските територии - общинска собственост по отдели и подотдели, заложени в Годишният план за ползване на дървесина  за 2025 година, както следва:
- Чрез добив и продажба на широколистна дървесина, асортимент – дърва за огрев - на структурни звена на Община Поморие и за местното население към Общината, по цени утвърдени от Общински съвет гр. Поморие – 4 239 м3 леж. маса дървесина.
- Чрез добив и продажба на строителна широколистна дървесина, асортимент – трупи и технологична дървесина -  на физически и юридически лица, по цени, утвърдени от Общински съвет гр. Поморие – 191 м3 леж. маса дървесина.
- Чрез добив и продажба на добитата иглолистна дървесина на физически и юридически лица, по цени утвърдени от Общински съвет гр. Поморие – 399 м3 леж. маса дървесина.


ПРИЛОЖЕНИЕ: Годишен план за ползване на дървесина през 2025 г.


С уважение,
 
ИВАН АЛЕКСИЕВ
Кмет на Община Поморие




Съгласувал:
Янчо Илиев 
Зам.-кмет БФСД 


Съгласувал:
инж. Петко Стамболиев
Директор ОП „ОГСС“ 


Съгласувал:
Юлиян Милушев
юрисконсулт 


   Изготвил:
  инж. Радка Янева

